stanford-oval/wikipedia huggingface dataset:
סולם טורינו
הסבר לדרגות הסולם

| אין סיכון (לבן) |
| --- | --- |
0.: סיכוי אפסי להתנגשות עם כדור הארץ, או גוף קטן מדי שאינו יכול לחדור דרך אטמוספירת כדור הארץ מבלי להשרף.
נורמלי (ירוק)
1.: גילוי שגרתי של גוף הצפוי לעבור קרוב לכדור הארץ ללא סיכון מיוחד. על פי החישובים סכנת ההתנגשות מאוד לא סבירה ואין צורך ליידע את הציבור. סביר להניח שמעקב אחרי המסלול המדויק של הגוף יוריד את הסיכון לדרגה 0.
ראוי לתשומת לב על ידי האסטרונומים (צהוב)
2.: גילוי של גוף הצפוי לעבור קרוב למדי לכדור הארץ, אך לא בצורה חריגה. על פי החישובים סכנת ההתנגשות לא סבירה ואין צורך ליידע את הציבור. הגוף ימשיך להיות במעקב על ידי האסטרונומים. סביר להניח שתצפיות נוספות יורידו את הסיכון לדרגה 0.
3.: מפגש קרוב עם כדור הארץ הדורש תשומת לב מצד האסטרונומים. על פי החישובים יש סיכוי של אחוז אחד ויותר להתנגשות. לגוף יש פוטנציאל הרס מקומי. סביר להניח שתצפיות נוספות יורידו את הסיכון לדרגה 0. יש ליידע את הציבור אם הפגיעה צפויה תוך פחות מעשר שנים.
4.: מפגש קרוב עם כדור הארץ הדורש תשומת לב מצד האסטרונומים. על פי החישובים יש סיכוי של אחוז אחד ויותר להתנגשות. לגוף יש פוטנציאל הרס אזורי. סביר להניח שתצפיות נוספות יורידו את הסיכון לדרגה 0. יש ליידע את הציבור אם הפגיעה צפויה תוך פחות מעשר שנים.
מאיים (כתום)
5.: מפגש קרוב עם כדור הארץ המציג איום רציני, אך לא ודאי, עם גוף בעל פוטנציאל הרס אזורי. דורש תשומת לב קריטית מצד האסטרונומים על מנת לברר את סיכויי ההתנגשות. אם הפגיעה צפויה תוך פחות מעשר שנים, יש ליידע את הגורמים הממשלתיים המתאימים כדי שיתכוננו לאפשרות פגיעה.
6.: מפגש קרוב עם כדור הארץ המציג איום רציני, אך לא ודאי, עם גוף גדול בעל פוטנציאל הרס עולמי. דורש תשומת לב קריטית מצד האסטרונומים על מנת לברר את סיכויי ההתנגשות. אם הפגיעה צפויה תוך פחות מעשר שנים, יש ליידע את הגורמים הממשלתיים המתאימים כדי שיתכוננו לאפשרות פגיעה.
7.: מפגש קרוב ביותר עם כדור הארץ במאה הקרובה, המציג איום חסר תקדים, אך לא ודאי, עם גוף גדול בעל פוטנציאל הרס עולמי. לאיום כזה נדרשת תוכנית פעולה עולמית, בדגש על בדיקה דחופה של סיכויי הפגיעה.
התנגשות ודאית (אדום)
8.: התנגשות ודאית עם כדור הארץ של גוף גדול בעל פוטנציאל הרס מקומי אם יפגע ביבשה, או שייצור גלי צונאמי אם יפגע בים. פגיעה כזו מתרחשת בממוצע בין פעם בחמישים שנה לפעם בכמה אלפי שנים.
9.: התנגשות ודאית עם כדור הארץ של גוף גדול בעל פוטנציאל הרס אזורי אם יפגע ביבשה, או שייצור גלי מגה צונאמי אם יפגע בים. פגיעה כזו מתרחשת בממוצע בין פעם ב-10,000 שנים לפעם ב-100,000 שנים.
10.: התנגשות ודאית עם כדור הארץ של גוף גדול בעל פוטנציאל הרס עולמי. ההתנגשות יכולה ליצור שינויי אקלים משמעותיים שעלולים לאיים על עתיד התרבות האנושית כפי שאנו מכירים אותה, בין אם יפגע ביבשה ובין אם יפגע בים. פגיעה כזו מתרחשת בממוצע פעם ב-100,000 שנים או יותר.
הניסוח המדויק של תיאור דרגות הסולם באנגלית, קיים באתר נאס"א.
גופים בעלי דרגה גבוהה בסולם טורינו

הגוף שקיבל עד כה את הדרגה הגבוהה ביותר בסולם טורינו הוא "99942 אפופיס". ב-23 בדצמבר 2004 אסטרואיד זה היה הראשון שקיבל דרגה 2 בסולם טורינו, ובשלב מסוים, עד שנחזה מסלולו המדויק, הוא הגיע אפילו לדרגה 4 בסולם. זוהי דרגת הסיכון הגבוהה ביותר שגוף קיבל אי פעם. לאחר חישוב מדויק של המסלול התברר כי אפופיס יעבור ב-13 באפריל 2029 במרחק של כ-32,000 ק"מ מכדור הארץ, ודרגת הסיכון שלו ירדה לאפס.
האסטרואיד 2024 YR4 הועלה בפברואר 2025 לדרגה 3 בסולם. תצפיות נוספות הורידו את דרגתו ל-1, עם סיכוי לפגיעה של 2.3% בדצמבר 2032, כאשר פגיעה צפויה לגרום לנזק רב המצריך פינוי אוכלוסייה.
בפברואר 2006 קיבל האסטרואיד 2004 VD דרגה 2 בסולם, בשל חשש מפגיעה ב-2102. תצפיות נוספות הורידו אותו לדרגה 0.
ייתכנו אסטרואידים שמהווים סיכון, אבל מכיוון שהפגיעה צפויה להתרחש בעוד יותר מ-100 שנה לא יחושב עבורם ערך בסולם טורינו.
מסלולו של האסטרואיד 1950 DA ידוע בדיוק רב, ונמצא שהוא עלול להתנגש בכדור הארץ בשנת 2880, אך לא ניתן לו ערך בסולם טורינו.
האסטרואיד בנו נחשב לבעל סיכון גבוה יחסית להתנגשות עם כדור הארץ. מסלולו של האסטרואיד בנו מביא אותו למרחק של 0.002 יחידות אסטרונומיות מכדור הארץ כל 6 שנים. התקופה שבה סיכונו נחשב לגבוה היא בין השנים 2175 ו-2196, אז חושבה ההסתברות המצטברת להתנגשות עם כדור הארץ ל-0.037%. בשל העובדה שסכנת ההתנגשות היא רק בעוד 150 שנים ויותר, הוא עדיין לא קיבל דירוג בסולם טורינו.
ראו גם

נאס"א
גופים קרובי ארץ
אפופיס
הערות שוליים

↑  Beatty, J. Kelly, The Torino Scale: Gauging the Impact Threat, October 1999
↑  Annals of the New York Academy of Sciences, Volume 822, 1997
↑  דיווח בבלוג נאס"א על האסטרואיד 2024 YR4
↑  ?Why Bennu, אתר משימת אוסיריס-רקס
↑  Steven R. Chesley, Davide Farnocchia, et al. "Orbit and bulk density of the OSIRIS-REx target Asteroid (101955) Bennu", Icarus
Volume 235 (June 2014), p. 5
ד'תצ"ג

ד'תצ"ג (4493)  היא שנה עברית  אשר  החלה ביום א' בתשרי, אור ל-25 בספטמבר 732 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 733. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
טיטוס וליבר

| --- | --- |

 לידה:  12 במרץ 1961 (בן 63) ניו הייבן, ארצות הברית 
 מדינה:  ארצות הברית 
 תקופת הפעילות:  מ-1990 
 מקום לימודים:  בית הספר לאמנויות על שם טיש 
 פרופיל ב-IMDb
 
טיטוס ב. וליבר (באנגלית: Titus B. Welliver נולד ב-12 במרץ 1962) הוא שחקן אמריקאי. הוא ידוע בעיקר בזכות גילום דמותו של "האיש בשחור" בסדרה אבודים, סיילס אדמס בסדרה דדווד, ג'ימי או'פלן בסדרה ילדי האנרכיה, והתפקיד הראשי דמותו של הארי בוש בסדרת הטלוויזיה בוש והספין-אוף בוש: מוֹרשת. הוא מוכר גם בזכות שיתופי הפעולה שלו עם הבמאי והשחקן בן אפלק, כששיחק בסרטיו נראתה לאחרונה (2007), גנב עירוני (2010), ארגו (2012), וחי את הלילה (2016).
ביוגרפיה

אביו, ניל וליבר, היה צייר נופים אמריקאי ידוע, שהיה פרופסור לאמנות באוניברסיטת ייל לפני שמונה לדיקן בית הספר לאמנות באוניברסיטת פנסילבניה. אמו, נורמה קריפס, הייתה מאיירת אופנה. וליבר למד דרמה באוניברסיטת ניו יורק בתחילת שנות ה-80 לפני שהחל את הקריירה שלו בטלוויזיה ובקולנוע. במהלך לימודיו נרקמה חברות בינו לבין השחקן אדם סנדלר במסגרת שיעור לכתיבת קומדיה.
בקולנוע

וליבר השתתף במספר פרויקטים קולנועיים, כולל הדלתות (1991), מאפיונרים (1991), מפלי מאלהולנד (1996), רוכבי הפרא (1997), פעם בחיים (2000), ילדי האופנועים (2003), פיתול (2004), התקפה על תחנת משטרה 13 (2005). הוא גם לוהק לארבעת הסרטים הראשונים שביים בן אפלק: נראתה לאחרונה (2007), גנב עירוני (2010), ארגו (2012), ו-חי בלילה (2016). בנוסף, הוא הופיע בסרטו של מייקל ביי רובוטריקים 4: עידן ההכחדה בשנת 2014.
בטלוויזיה

בטלוויזיה, וליבר השתתף במספר סדרות, כולל תפקיד חוזר כרופא בסדרה NYPD Blue, והיה אחד מכוכבי סדרת הדרמה המשטרתית של CBS, Brooklyn South. כמו כן, הוא ידוע בזכות גילום הדמות החוזרת של סיילס אדמס בסדרת ה-HBO דדווד. הוא גילם את "הנציג" בשני פרקים של הסדרה נמלטים, שיחק את קייל הוליס (המכונה גם הכומר אורסון פארקר) בסדרה Life, והופיע בגמר העונה החמישית של אבודים בתור "האיש בשחור", תפקיד אותו המשיך לגלם גם בעונה השישית והאחרונה. בשנת 1999 הופיע בפרק של הסדרה מגע של מלאכים בשם "הדייר", שם גילם אדם שהיה תחת שליטתו של שד. בשנת 2002 שיחק את דמותו של אנס בסדרה חוק וסדר: מדור מיוחד.
וליבר הצטרף לסדרה ילדי האנרכיה בעונה השנייה בתור ג'ימי או'פלן, ברון נשק אירי. בשנת 2009 הוא החל לגלם את דמותו של התובע גלן צ'יילדס, יריבו של הדמות הראשית של כריס נות', בסדרה האישה הטובה. הוא הופיע בתפקיד חוזר בסדרת הדרמה הפוסט-אפוקליפטית הספינה האחרונה של רשת FX בעונותיה הראשונות, שם גילם את דמותו של ת'ורוולד, מנהיג לוחמי מחתרת בעולם המוכה במגפה גלובלית.
הוא שיחק את התפקיד הראשי בסדרת הטלוויזיה בוש מאולפני אמזון. הסדרה מבוססת על הספרים מאת מייקל קונלי על הבלש הארי בוש. העונה הראשונה יצאה לשידור באמזון פריים וידאו ב-13 בפברואר 2015. הסדרה חודשה לעונה שביעית ואחרונה בפברואר 2020. הסדרה זכתה לספין-אוף בשם בוש: מוֹרשת במאי 2022, שבו הדמות הראשית, הארי בוש, עוזב את המשטרה והופך לחוקר פרטי, כאשר בתו, מדליין (בגילומה של מדיסון לינטז), הופכת לשוטרת טירונית בלוס אנג'לס.
וליבר אף השתתף בהופעת אורח כקפטן של האימפריה בסדרת דיסני+ המנדלוריאן.
ספרי שמע

וליבר הקריא מספר ספרי שמע, כולל סדרת המערבונים מאת רוברט ב. פארקר (אפאלוזה, גופרית, שטן כחול עיניים ו-סוס הברזל). בנוסף, הוא הקריא מספר ספרים מסדרת הבלש הארי בוש מאת מייקל קונלי, כולל החצייה, החדר הבוער ו-הצד הלא נכון של הפרידה.
חיים אישיים

וליבר היה נשוי חמש פעמים (ארבעה נישואים הסתיימו בגירושין, ואחת הסתיימה במות אשתו). יש לו שלושה ילדים. הוא מאורס כיום לסמנתה אדג'. הוא חשף במספר ראיונות את הקשר שבין חוויותיו האישיות של אובדן לבין האופן שבו הוא מפרש את דמותו של הארי בוש.
פילמוגרפיה > קולנוע

| שנה | הפקה | תפקיד | הערות |
| --- | --- | --- | --- |
| 1990 | חיל הים (Navy SEALs) | כפרי בבר |  |
| 1990 | הקפונה האבוד (The Lost Capone) | ראלף קפונה |  |
| 1991 | הדלתות (The Doors) | שוטר עם גז מדמיע |  |
| 1991 | מאפיונרים (Mobsters) | אל קפונה |  |
| 1992 | סיפור אמריקאי (An American Story) | ג'ק אוסטין |  |
| 1994 | אפס סובלנות (Zero Tolerance) | ריי מאנטה |  |
| 1994 | צדק עיוור (Blind Justice) | סאמנר |  |
| 1995 | נולד להיות פראי (Born to Be Wild) | סמל מארקל |  |
| 1996 | מפלי מאלהולנד (Mulholland Falls) | קני קמינס, מאפיונר |  |
| 1997 | הנפילה הגדולה (The Big Fall) | מו |  |
| 2000 | מלט (Cement) | מו |  |
| 2000 | פעם בחיים (Once in the Life) | טורץ' |  |
| 2003 | ילדי האופנוענים (Biker Boyz) | מקס |  |
| 2004 | פיתול (Twisted) | דייל בקר |  |
| 2005 | התקפה על תחנת משטרה 13 (Assault on Precinct 13) | מילוש |  |
| 2007 | נראתה לאחרונה (Gone Baby Gone) | ליונל מקרדי |  |
| 2008 | הסמטאות (The Narrows) | טוני |  |
| 2008 | החוזה האנושי (The Human Contract) | מר פרייליס |  |
| 2009 | מסיבות של אנשים אחרים (Other People's Parties) | פאט "הפטריוט" פרסקוט |  |
| 2009 | הארי היפה (Handsome Harry) | גבהארדט |  |
| 2010 | Mafia II | אזרחים | דיבוב למשחק וידאו |
| 2010 | גנב עירוני (The Town) | בלש דינו צ'יאמפה |  |
| 2012 | אדם על הקצה (Man on a Ledge) | קפטן דנטה מרקוס |  |
| 2012 | פריט 47 (Item 47) | סוכן פליקס בלייק | סרט קצר של מארוול, קדימון לסדרה סוכני ש.י.ל.ד |
| 2012 | ארגו (Argo) | ג'ון בייטס |  |
| 2012 | אדמת הבטחה (Promised Land) | רוב |  |
| 2013 | מת לחיות 2 (Red 2) | מנהל בכיר של המודיעין הצבאי | ללא קרדיט |
| 2014 | רובוטריקים 4: עידן ההכחדה (Transformers: Age of Extinction) | ג'יימס סאבוי |  |
| 2014 | לילה של פוקר (Poker Night) | מקסוול |  |
| 2016 | חי בלילה (Live by Night) | טים היקי |  |
| 2018 | תוכנית בריחה 2: הגיהנום | גרגור פאוסט |  |
| 2019 | רומן למות בשבילו (An Affair to Die For) | ראסל |  |
| 2019 | שאפט | סוכן מיוחד וייטי |  |
| 2021 | באטמן: ליל כל הקדושים הארוך | קרמין פלקונה | דיבוב, ישיר לווידאו |
| 2024 | ווטצ'מן פרק 1 (Watchmen Chapter 1) | רורשאך / וולטר קובאקס |  |
| 2025 | ווטצ'מן פרק 2 (Watchmen Chapter 2) |  |  |
הערות שוליים

↑  Chase's Calendar of Events 2024: The Ultimate Go-to Guide for Special Days, Weeks and Months. Bernan Press. 2023. p. 172. ISBN 9781636714080.
↑  Johnson, Ken (8 באפריל 2005). "Neil Welliver, 75, Painter of Large-Scale Landscapes, Is Dead". The New York Times. אורכב מ-המקור ב-29 במאי 2015. {{cite news}}:  (עזרה)
↑  "'Bosch' Star Titus Welliver Buys Off the Grid Estate in Topanga". Yahoo News. 16 נוב' 2021. {{cite web}}:  (עזרה)
↑  "Three Tragedies Didn't Keep 'Bosch' Star Titus Welliver From the Stage". WSJ. 3 במאי 2022. אורכב מ-המקור ב-2022-05-03. my fiancé, Samantha Edge, and I divide our time between our homes in Topanga, Calif., and our Connecticut farmhouse. {{cite web}}:  (עזרה)
↑  Powell, Candace (4 באוגוסט 2021). "'Bosch' Star Titus Welliver Once Shared the Devastating Reason He Connects With His 'Deeply Haunted' Character". {{cite news}}:  (עזרה)
| --- | --- |
בקרת זהויות :  NLI: 987007432509805171  BNE: XX5539536  ISNI: 0000 0000 5361 7400  LCCN: no2001056773  NTA: 395510260  VIAF: 7043249   WorldCat (עם VIAF): 7043249
דארפור

| --- | --- |

 מידע כללי
 סוג:  region of Sudan 
 נתונים ומידות
 שטח:  503,180 קמ"ר 
 מיקום
 מיקום:  סודאן 
 קואורדינטות:  13°N 25°E﻿ / ﻿13°N 25°E﻿ / 13; 25
 
  
 
חבל-הארץ דארפור בסודאן
דארפור (בערבית: دار فور, משמעות השם - "ביתם של הפֿוּרים") הוא חבל-ארץ במערב סודאן הגובל ברפובליקה המרכז אפריקנית, בלוב ובצ'אד. הוא מחולק לשלוש מדינות במסגרת הפדרציה של סודאן - מערב דארפור, דרום דארפור, וצפון דארפור. מ-2003 הפך האזור זירה למשבר הומניטרי, הנובע מפעולותיהן של מיליציה מזוינת בשם ג'נג'וויד ושל ממשלת סודאן נגד מספר קבוצות מורדים, בהם התנועה לשחרור סודאן והתנועה לצדק ושוויון.
גאוגרפיה ואקלים

שטחה של דארפור הוא כ-493,180 קמ"ר. דארפור היא מישור צחיח, במרכזו נמצאים הרי המארה, שרשרת פסגות וולקניות המגיעים לגובה של  3,000 מטרים מעל פני הים. שלוש הערים המרכזיות בדארפור הן אל-פאשיר, ניאלה וג'ניינה.
לגאוגרפיה של דארפור ארבעה מרכיבים עיקריים. המחצית המזרחית של דארפור היא מישורית, והמאפיין המרכזי שלה הוא גבעות חול הידועות כ"גוז" וגבעות של אבן חול. הגוז הוא לרוב צחיח, וניתן ליישבו רק במקומות שבהם יש בורות מים. על אף המחסור במים, אדמתו של הגוז ניתנת לעיבוד. בצפון ישנם ואדיות הנעים בין מקורות מים הזורמים רק בעת שיטפונות, לנחלים הזורמים במהלך כל העונה הגשומה, ונתיבם נע בין מערב דארפור מהלך מאות קילומטרים עד אגם צ'אד. נחלים אלו יוצרים אזור של סחף נחלים, בעל אדמה עשירה, אך קשה לעיבוד חקלאי. במערב דארפור מצוי המאפיין השלישי, סלע יסוד המכוסה לעיתים בשכבה דקה של חול. גם סלע הבסיס אינו ניתן לעיבוד חקלאי, אך לעיתים צומח באדמה זו יער טבעי, הנותן מחסה לחיות הבר. המאפיין הרביעי הם הרי המארה, שרשרת הרים וולקנית שנוצרה על ידי מסיב, שהגיע לשיאו במכתש דריבה, המהווה אזור ייחודי בדארפור של אקלים ממוזג, ירידת גשמים רבה, ומעיינות של קבע.
העונה הגשומה נמשכת בין יוני לספטמבר, ובמהלכה משנה האזור את צבעו מחום מאובק לירוק. מכיוון שרוב אוכלוסיית דארפור מתפרנסת מחקלאות, הגשמים חיוניים לקיומה. בשנים רגילות, נאסף דוחן הפנינה, הגידול העיקרי הגדל באדמת דארפור, בחודש נובמבר. לאחר האסיף מואכלות בהמות הבית בגבעולים היבשים. במדבר הצפוני עשויות להיות שנים רבות לא גשומות. בדרום, כמות המשקעים הממוצעת היא 700 מילימטרים בשנה, ועצים רבים הם ירוקי עד.
בצפון דארפור עובר ואדי הוואר, שהיה נהר שהזין את הנילוס, אך כתוצאה מתהליך המדבור של הסהרה התייבש סופית לפני כ-2,000 שנים.
היסטוריה

ההיסטוריה הקדומה של דארפור החלה באזור הרי המארה. רוב האזור היה מישור צחיח שלא יכול לקיים אוכלוסייה גדולה, בעלת תרבות מורכבת. אזור הרי המארה היה בעל מקורות מים. בני עם הדאג'ו יצרו את התרבות הדארפורית הראשונה בהרי המארה, אך כל שהותירו אחריהם הוא רשימת מלכיהם. סולטאני הטונג'ור ששלטו בעם הפור נישלו את הדאג'ו במאה ה-14, וייסדו את שושלת קיירה, שהייתה לכוח משמעותי באזור הסאהל, אזור הגבול של מדבר סהרה, והרחיבה את גבולותיה עד לנהר העטברה במזרח. במהלך המאה ה-18 התפוררה הממלכה עקב מריבות פנימיות, מלחמה עם ממלכת סנאר וממלכת וודאי. ב-1875 נחרבה הממלכה על ידי השלטון המרכזי המצרי והבריטי בח'רטום, ביזמתו של אל-זובייר רחמה מנסור, איש עסקים שהתחרה עם שבטי הדאר על הגישה לעבדים והשנהב בבחר אל-ע'זאל בדרום דארפור.
הדארפורים קיבלו את השלטון המצרי, אך שמחו על בואו של המהדי מוחמד אחמד - שמרד בבריטים, במצרים בסודאן בשנות ה-80 של המאה ה-19. כוחות המהדי הביסו את הבריטים בדארפור ב-1883. כאשר יורשו של אחמד עבדלאהי איבן מוחמד, ממוצא דארפורי בעצמו, דרש ששבטי דארפור יספקו לו חיילים, מרדו בו כמה מהשבטים. לאחר תבוסתו של עבדלאהי בקרב אומדורמן ב-1898 על ידי הבריטים, הממשלה האנגלו-מצרית החדשה הכירה בעלי דינאר כסולטאן דארפור, והותירה את האזור לעסוק בענייניו, פרט לקבלת מס שנתי סמלי. במהלך מלחמת העולם הראשונה חששו הבריטים שסולטנות דארפור תהווה מקור להשפעת האימפריה העות'מאנית, ולכן כבשו אותה וצירפו אותה לסודאן ב-1916. תחת השלטון הקולוניאלי, ענייניה של דארפור נוהלו בח'רטום בירת סודאן, ועל-כן האזור הוזנח.
לאחר שסודאן קיבלה עצמאות, המשיך האזור להיות אזור ספר הסובל מאי יציבות אזורית, שנבעה בעיקרה מהסכסוך בין המדינות סודאן, לוב וצ'אד. השפעת האידאולוגיה של העליונות הערבית, לה הטיף שליט לוב מועמר קדאפי, הביאה דארפורים רבים להגדיר עצמם כ"ערבים" ולא כ"אפריקנים". רעב בשנות ה-80 שיבש את המבנה החברתי והוביל ללוחמה המשמעותית הראשונה בין הדארפורים ובין עצמם. הסכסוך נמשך 15 שנים, והממשלה תמכה וחימשה את הסיעה ה"ערבית" כנגד אויביה. הלחימה הגיעה לשיא ב-2003, הפכה לאירוע החמור המכונה רצח העם בדארפור.
בשנת 2023, כחלק ממלחמת אזרחים, התגברו מחדש אירועי הזוועה והטיהור האתני בחבל-ארץ זה. הכוחות הנאמנים למפקד הצבא ומנהיג סודאן בפועל, הגנרל עבד אל-פתאח אל-בורהאן, לבין הגנרל מוחמד חמדאן דגאלו המכונה "חמידתי", ותומכיו, שמרדו במנהיג. המורדים השתלטו על חלקים נכבדים מחבל-הארץ דארפור שבסודאן.
ראו גם

רצח העם בדארפור
דרום דארפור
צפון דארפור
סודאן
הסתננות מאפריקה לישראל
ווייבוד

וויווֹד או וויבוד (משפות סלאביות: Војвода, Войвода, Wojewoda, Воєвода ועוד, ברומנית: Voievod) הוא תואר צבאי ושלטוני אצל העמים הסלאביים ואצל חלק משכניהם.
אצל העמים הסלאביים היה הווייבוד מנהיג צבאי ראשי שהוביל את העם לקרב, להבדיל מה"אדון" או הז'ופאן, שהיו השליטים. במהלך ימי הביניים, התמזגו בהדרגה שני התארים, כך שהווייבוד היה גם תואר השליט.
התארים היו מקובלים במספר ארצות, ובהן נסיכות מולדובה, ולאכיה, טרנסילבניה, בוהמיה, בוסניה, בולגריה, רוסיה, פולין, סרביה, מונטנגרו ומקדוניה. שמם של חלק משליטי ולאכיה ונסיכות מולדובה, כמו דראגוש וודה, סאס וודה ואחרים, כולל את המילה וודה, לאחר השם הפרטי, כשהכוונה היא לסיומת של השם ווייבודה.
ברוסיה הצארית ווייבוד היה מפקד צבאי של האזור וגם ראש המנהל המקומי. התפקיד בוטל במסגרת רפורמות של פיוטר הגדול.
בטרנסילבניה של ימי הביניים היה מקובל התואר vajda לשליטים ההונגרים ששלטו בה. מנהיגי ההיידוק הבולגריים תחת האימפריה העות'מאנית נקראו voevodes (ביחיד: voyvoda).
תואר הווייבוד מקביל לתואר הלטיני דוכס ולתואר הגרמני הרצוג ועבר אותה התפתחות.
בפולין

בפולין הווייבוד (בפולנית: Wojewoda) משמש התואר לציון מושל פרובינציה. ווייבודות ממשיכים למלא תפקיד בשלטון המקומי בפולין כיום, כראש השלטון בפרובינציה ומפקחים על מועצות מקומיות בשלטון עצמי, הכפופות לא לציבור הבוחרים המקומי אלא כננציגים של הממשלה המרכזית בפרובינציה. הם לא מהווים חלק מהשלטון המחוזי או המקומי העצמי כי אם חלק ממינהל המדינה בפרובינציה. הם ממונים על ידי ראש ממשלת פולין בהתאם להמלצה של שר הפנים ובין משימותיהם העיקריות נמנים בקרה תקציבית ופיקוח על הקוד המנהלי.
בפולין > היסטוריה

סמכויותיו של הווייבוד פורטו בחוק זמני מיום 2 באוגוסט 1919. הווייבוד הוגדר נציג הממשלה בפרובינציה. תפקידיו כללו ביצוע פקודות של שרים בודדים וטיפול בכל ענייני מינהל המדינה, למעט משימות הנכללות בסמכות הצבא, המשפט, האוצר, חינוך, הרכבות, מינהל הדואר והטלגרף. מאחר שאחר מתפקידיו המרכזיים של הווייבוד שימור הציבורי בשטח שבשליטתו, הוא היה ראש משטרת המדינה, ובמצבים מסוימים יכול היה להכריז על מצב חירום ואף לבקש סיוע צבאי. מאחר שעיקר תפקידם של הווייבודות היה עדיין להבטיח את הביטחון והסדר, כמו גם את סמכות הרשויות, שדרשו עמדה חזקה וקבלת החלטות מהירה, התירה מועצת השרים של פולין, על פי תקנה מיום 11 בפברואר 1924, לווייבודות לעצב באופן עצמאי את מבנה המנגנון הכפוף להם ולהקים מחלקות ואגפים בהסכמת השר האחראי על נושא נתון ובאישור שר הפנים. רק המחלקות הנשיאותיות והמחלקות התקציביות-כלכליות היו חייבות להתקיים בכל מינהל ווייבוד.
בפולין > סמכויות

הרפורמה האדמיניסטרטיבית בפולין מ-1999 הפחיתה את מספר הפרובינציות מ-49 ל-16 ובכך הפכה כל פרובינציה לגדולה בהרבה. הדבר גרם לדיונים רבים, גם למחאות וסכסוכים ושאלות בנוגע לתפקידם של הוויבודות במערכת הפוליטית. בחוק החדש מיום 5 ביוני 1998 על המינהל הממשלתי בפרובינציה קבע כי הווייבוד הוא:
נציג מועצת השרים של פולין בפרובינציה;
ראש המינהל הממשלתי המשולב;
רשות מפקחת על יחידות השלטון המקומי;
סמכות ברמה גבוהה יותר כמשמעותה בקודקס המשפט המנהלי.
הווייבוד, כנציג מועצת השרים של פולין, היה אחראי על יישום מדיניות הממשלה. סמכויותיה של הווייבוד כללו גם מתן צווים המחייבים את כל גופי הממשל הממשלתיים, ובמצבי חירום מחייבים גם את גופי יחידות השלטון המקומי. כמו כן, הווייבוד יכול, במקרים מסוימים, להשעות את פעילותו של כל גוף המבצע אכיפה מנהלית למשך פרק זמן מוגדר. מנגד, גופי המינהל הבלתי משולבים (בפולנית: Administracja niezespolona) מחויבים להגיע להסכמה עם הווייבוד על טיוטות תקנות שהוצאו על ידם, על מנת להבטיח קיום פעילותם בהתאם לצווי הווייבוד. בנוסף עליהם להגיש מידע שנתי לווייבוד על פעילותם בפרובינציה.
כמו כן, סמכויותיו של הווייבוד כוללים את כל העניינים בתחום המינהל הממשלתי שאינם שמורים לגופים אחרים ופיקוח על פעילותן של יחידות השלטון המקומי, ייצוג אוצר המדינה ביחס לרכוש המדינה והפעלת סמכויות אחרות הנובעות מייצוג אוצר המדינה והפעלת סמכויות וחובות של המפעלים המייסדים כלפי המדינה.
בנוסף, לווייבוד יש סמכויות ואחריות בנושאי הגנה וביטחון בפרובינציה, כמפורט בחוק הגנת המולדת (אנ'):
מגדיר כיווני פעולה מפורטים לראשי המינהל המשולב והפיקוח (סניפים מחוזיים של גופים ממשלתים), וגופי מינהל לא משולבים ויחידות השלטון המקומי בביצוע משימות ההגנה;
מנהל ביצוע פרויקטים הקשורים להגברת המוכנות הביטחונית של המדינה המבוצעים על ידי מרשלים של הפרובינציות, סטארוסות, ראשי ערים ומועצות כפריות, יזמים וארגונים ארגוניים וחברתיים נוספים המבוססים בפרובינציה;
מתאם את ההתחייבויות הדרושות לאבטחת גיוס יחידות צבאיות ומתן שירותי הגנה;
מנהל ביצוע פרויקטים הקשורים להכנת תפקידי ניהול לרשויות מקומיות;
מארגן את השימוש בכוחות ובמשאבים המקומיים לצורכי הגנת המדינה ואזור הפרובינציה, לרבות הגנה על האוכלוסייה, טובין חומריים ותרבותיים מפני אמצעי הרס, וכן מתן סיוע לפצועים;
מבקר ומעריך את ביצוע משימות הביטחון על ידי רשויות, גופים, יזמים ויחידות ארגוניות;
מארגן חינוך ציבורי בנושא הכנה להגנה ועורך אימוני הגנה ותרגילים.
הערות שוליים

↑  Michał Kasiński. "Etyczne i polityczno-prawne dylematy samorządu terytorialnego w Polsce" (PDF). Wyższa Szkoła Ekonomii i Zarządzania, Łódź. נבדק ב-2023-04-12.
↑  "Ustawa z dnia 11 marca 2022 r. o obronie Ojczyzny" (בפולנית). ISAP – Internetowy System Aktów Prawnych. נבדק ב-2023-04-14.
| --- | --- |
בקרת זהויות :  GND: 4288899-2  TDVİA: voyvoda--bey
נאנסי עג'רם

| --- | --- |

נאנסי עג'רם בדצמבר 2007
 לידה:  16 במאי 1983 (בת 41) אשרפייה, לבנון 
 שם לידה:  نانسي نبيل عجرم‎ 
 מוקד פעילות:  ביירות לבנון
 תקופת הפעילות:  מ-1989
 מקום לימודים:  Collège Saint Joseph – Antoura 
 סוגה:  מוזיקת פופ, פופ-פולק, פופ ערבי 
 שפה מועדפת:  ערבית 
 חברת תקליטים:  EMI, In2Musica 
 בן או בת זוג:  פאדי אלהאשם (2008–?) 
 מספר צאצאים:  3 
 http://www.nancyajram.com
 פרופיל ב-IMDb
 
נאנסי עג'רם (בערבית: نانسي عجرم; נולדה ב-16 במאי 1983) היא זמרת לבנונית נוצרייה. נוסף על פרסומה הרב במדינות ערב, מופיעה עג'רם גם בארצות הברית ובאירופה ובעבר פרסמה את חברת קוקה-קולה בקרב הציבור הערבי.
קריירה מוזיקלית

עג'רם נולדה ברובע אשרפייה של העיר ביירות למשפחה נוצרית אורתודוקסית. היא הבת האמצעית במשפחה ולה אח שחקן ואחות. בשנת 1994, בגיל 11, הופיעה לראשונה בתחרות הכישרונות הצעירים הלבנונית "נוג'ום אלמוסתקבל" ("כוכבי העתיד") וזכתה במקום הראשון.
בשנת 1998 הוציאה עג'רם את אלבומה הראשון "מחתאגה לכ" (זקוקה לך), בגיל 15. כעבור שלוש שנים, בשנת 2001, הוציאה את הסינגל "שיל עיונכ עני" (תעיף ממני ת'עיניים). שני התקליטים הצליחו, אם כי לא הצלחה מסחררת.
מתחילת הקריירה שלה ועד שנת 2003 שימש אביה בתפקיד אמרגנה, אז הוחלף באמרגן ג'יג'י למארה. תחת ניהולו הקליטה עג'רם את האלבום "יא סלאם" (כמה טוב) שזכה להצלחה רבה, במיוחד הסינגל "אחצמכ אה" (אכן לועגת לך) אשר הופק עבורו וידאו קליפ בהשראת הסרטים הערבים הישנים. בקליפ משחקת עג'רם בעלת בית קפה המפלרטטת עם לקוחותיה.
בשנת 2004 הוציאה את הסינגל "אה ו-נוס" (כן, ועוד איך) מתוך אלבום מצליח הנושא את אותו השם. בשנת 2006 הוציאה עג'רם את אלבומה "יא טבטב ודלע" שזכה להצלחה רבה ברחבי העולם הערבי ומכיל שירים במספר ניבים של השפה הערבית (ניב לבנוני, מצרי, ואף הניב המדובר במפרץ הפרסי). בעקבות הצלחתו הגדולה של האלבום הפכה עג'רם לזמרת פופ-ערבי מוערצת.
על אף הצלחתה הכבירה ישנם חוגים אסלאמיים המתנגדים לה בטענה שלבושה חשוף והתנהגותה לא צנועה. ב-2007, לפני אחת מהופעותיה במצרים, קיבלה הזמרת מכתב איומים שקרא לביטול הופעתה ודרש ממנה לעזוב את המדינה תוך איום על חייה. עג'רם קיימה את ההופעה אך אסרה על נוכחות צלמים מטעמי בטיחות ולבשה שכפ"ץ מוגן ירי תחת שמלתה.
בשנת 2007 הוציאה עג'רם את אלבומה "שח'בט שח'אביט" שיועד לילדים, אלבום שהתחרה באלבום הילדים של הייפא והבי, הנחשבת למתחרה הגדולה ביותר שלה בלבנון.
בשנת 2010 הופיעה בקליפ הרשמי של המונדיאל של אותה השנה יחד עם הזמר קיינאן עם השיר Waving Flag
עג'רם החלה להיות שופטת בתוכנית הכישרונות ערב איידול החל מהעונה השנייה בשנת 2013, וגם בתוכנית The Voice Kids (שזה "The Voice" בגרסת ילדים) החל משנת 2016.
בשנת 2019 ננסי זכתה בפרס זמרת השנה.
בשנת 2021 הוציאה את אלבומה המוזיקלי העשירי, "Nancy 10".
חיים אישיים

עג'רם נשואה מאז 2008 לרופא השיניים פאדי אלהאשם ולהם שלוש בנות - מילה אלה וליא. בשנת 2020 הואשם בעלה ברצח אדם שפרץ לביתם.